กระทู้ถามที่ ๒๖๙

เรื่อง การส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิงอากาศยานตามมาตรฐานขององค์การการบินพลเรือนระหว่างประเทศ (International Civil Aviation Organization: ICAO)

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงพลังงาน ดังต่อไปนี้

เนื่องด้วยการขนส่งทางอากาศเป็นหนึ่งในกิจกรรมสำคัญของมนุษย์ที่สร้างผลกระทบต่อสิ่งแวดล้อม โดยเฉพาะอย่างยิ่งการปล่อยแก๊สคาร์บอนไดออกไซด์ (CO₂) ออกสู่ชั้นบรรยากาศซึ่งมีปริมาณสูงถึงปีละ ๙๑๕ ตัน (ข้อมูลเมื่อปี ค.ศ. ๒๐๑๙) ทั้งนี้ องค์การการบินพลเรือนระหว่างประเทศ (International Civil Aviation Organization หรือ ICAO) ได้คาดการณ์ว่าปริมาณ CO₂ ที่ถูกปล่อยออกสู่ชั้นบรรยากาศจากการขนส่งทางอากาศในปี ค.ศ. ๒๐๕๐ จะเพิ่มขึ้นเป็น ๓ เท่า เมื่อเทียบกับปริมาณ CO₂ ที่ถูกปล่อยในปี ค.ศ. ๒๐๑๕ อันเป็นผลมาจากแนวโน้มการเติบโตขึ้นอย่างต่อเนื่องของการขนส่งทางอากาศในปัจจุบัน ปัญหาการปล่อยคาร์บอนจากการคมนาคมทางอากาศ เป็นปัญหาหนึ่งที่ก่อให้เกิดภาวะโลกร้อน ประเทศไทยและภาคเอกชนเพื่อร่วมหยุดยั้งการเปลี่ยนแปลงสภาพภูมิอากาศที่กำลังรุนแรง โดยมีการวิจัยและพัฒนา การผลิตน้ำมันเชื้อเพลิงอากาศยานจากพลังงานทดแทนซึ่งเป็นน้ำมันเชื้อเพลิงที่มีคุณลักษณะเฉพาะที่มีความโดดเด่นสูงในด้านสมรรถนะและต้องใช้เกิดความปลอดภัยในการทำการบินสูงด้วย จึงขอเรียนถามว่า

๑. กรุงเทพฯ พลังงาน มีนโยบายส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิงอากาศยาน ตามมาตรฐานขององค์การการบินพลเรือนระหว่างประเทศ (International Civil Aviation Organization: ICAO) หรือไม่ อย่างไร

๒. กรุงเทพฯ พลังงาน มีโครงการในการขับเคลื่อนอย่างบูรณาการร่วมกันกับภาครัฐและภาคเอกชนเพื่อผลิตน้ำมันทดแทนสังเคราะห์จากพืชนำมากำหนดสัดส่วนผสมเป็นน้ำมันเชื้อเพลิงอากาศยาน เพื่อลดคาร์บอนในอุตสาหกรรมการบิน หรือไม่ อย่างไร เช่น ส่งเสริมการปลูกพืชเศรษฐกิจและส่งเสริมประมงพื้นบ้านเพื่อการเลี้ยงและปลูกสาหร่าย เพื่อนำมาผลิตน้ำมันทดแทนสังเคราะห์หรือไม่ อย่างไร จากทราบรายละเอียด

๓. กระทรวงพลังงาน มีแผนงานอย่างบูรณาการร่วมกันกับส่วนราชการที่เกี่ยวข้อง เช่น
กระทรวงอุตสาหกรรม กระทรวงเกษตรและสหกรณ์ เพื่อการเตรียมความพร้อมด้านการศึกษาวิจัย
และต่อยอดเป็นนวัตกรรมเพื่อรองรับการส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิง
อากาศยาน หรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

สฤษฎ์พงษ์ เกี่ยวข้อง
สมาชิกสภาผู้แทนราษฎร พรรคภูมิใจไทย
จังหวัดกระบี่

คำตอบกระทู้ถามที่ ๒๖๙ ร.

ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง การส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิงอากาศยานตามมาตรฐานของ
องค์การการบินพลเรือนระหว่างประเทศ (International Civil Aviation Organization: ICAO)

ข้าพเจ้า นายพีระพันธุ์ สาลิรัฐวิภาค รัฐมนตรีว่าการกระทรวงพลังงาน ขอตอบกระทู้ถาม
ของท่านสมาชิกผู้มีเกียรติ ดังนี้

คำถามข้อที่ ๑

กระทรวงพลังงาน มีนโยบายส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิง
อากาศยาน ตามมาตรฐานขององค์การการบินพลเรือนระหว่างประเทศ (International Civil Aviation
Organization: ICAO) หรือไม่ อย่างไร ขอทราบรายละเอียด

คำตอบข้อที่ ๑

กระทรวงพลังงาน มีนโยบายส่งเสริมการนำวัตถุดิบภายในประเทศที่มีศักยภาพมาผลิต
เป็นเชื้อเพลิงอากาศยานยั่งยืน (Sustainable Aviation Fuel: SAF) ตามที่มีการบรรจุการกำหนด
สัดส่วนผสม SAF ขั้นต่ำ ลงใน (ร่าง) แผนปฏิบัติการด้านพลังงานทดแทนและพลังงานทางเลือก
(พ.ศ. ๒๕๖๗ - ๒๕๘๐) (AEDP) โดยวัตถุดิบที่มีศักยภาพของไทย ได้แก่ น้ำมันพืชใช้แล้ว เอทานอล
จากกากน้ำตาล เป็นต้น

คำถามข้อที่ ๒

กระทรวงพลังงาน มีโครงการในการขับเคลื่อนอย่างบูรณาการร่วมกันกับภาครัฐและภาคเอกชน
เพื่อการผลิตน้ำมันทดแทนสังเคราะห์จากพืชนำมากำหนดสัดส่วนผสมเป็นน้ำมันเชื้อเพลิงอากาศยาน
เพื่อลดคาร์บอนในอุตสาหกรรมการบิน หรือไม่ อย่างไร เช่น ส่งเสริมการปลูกพืชสบู่ดำ และการส่งเสริม
การประมงพื้นบ้านเพื่อการเลี้ยงและปลูกสาหร่าย เพื่อนำมาผลิตน้ำมันทดแทนสังเคราะห์ หรือไม่
อย่างไร ขอทราบรายละเอียด

คำตอบข้อที่ ๒

กระทรวงพลังงาน มีแผนการขับเคลื่อนการผลิต SAF โดยใช้วัตถุดิบที่มีศักยภาพในประเทศ
ได้แก่ น้ำมันพืชใช้แล้ว เอทานอลจากกากน้ำตาล เป็นต้น สบู่ดำเป็นอีกหนึ่งวัตถุดิบทางเลือกที่มี
ความเป็นไปได้ในการพิจารณานำมาผลิต SAF ซึ่งวัตถุดิbdังกล่าวจะต้องได้รับการรับรองความยั่งยืน จากหน่วยงานตรวจสอบตามเกณฑ์ความยั่งยืนที่องค์การการบินพลเรือนระหว่างประเทศ (International Civil Aviation Organization: ICAO) กำหนดไว้ โดยเหตุนี้การส่งเสริมการผลิตและการใช้ SAFสำหรับประเทศไทยนั้น จะเป็นต้องได้รับความร่วมมือจากหน่วยงานที่เกี่ยวข้องทั้งภาครัฐและเอกชนซึ่งต้องพิจารณาร่วมกันให้อย่างด้าน

คำถามข้อที่ ๓

กระทรวงพลังงาน มีแผนงานอย่างบูรณาการร่วมกันกับส่วนราชการที่เกี่ยวข้อง เช่น กระทรวงอุตสาหกรรม กระทรวงเกษตรและสหกรณ์ เพื่อการเตรียมความพร้อมด้านการศึกษาวิจัย และต่อยอดเป็นนวัตกรรม เพื่อรองรับการส่งเสริมการนำน้ำมันที่ได้จากพืชมาผสมเป็นน้ำมันเชื้อเพลิงอากาศยาน หรือไม่ อย่างไร ขอทราบรายละเอียด

คำตอบข้อที่ ๓

กระทรวงพลังงาน โดยกรมพัฒนาพลังงานทดแทนและอนุรักษ์พลังงาน ได้เข้าร่วมเป็นที่ปรึกษาของคณะทำงานย่อยพัฒนาอุตสาหกรรมเอทานอล ด้านเชื้อเพลิงเอทานอล เพื่อผลักดันให้วัตถุดิบของประเทศไทย ผ่านเกณฑ์ความยั่งยืนที่ CAO กำหนด โดยร่วมกับสำนักงานสถานนโยบายการอุดมศึกษาวิทยาศาสตร์ วิจัยและนวัตกรรมแห่งชาติ (สวช.) หน่วยบริหารและจัดการทุนด้านการเพิ่มความสามารถในการแข่งขันของประเทศ (บพช.) และศูนย์เทคโนโลยีแสงอาทิตย์แห่งชาติ (MTEO) ใน การศึกษาวิจัยเรื่อง LCA และ ILUC ของอ้อย มันสำปะหลัง ปาล์มน้ำมัน ของไทย เพื่อให้สามารถนำมาใช้เป็นวัตถุดิบในการผลิต SAF ได้อย่างยั่งยืนต่อไป อีกทั้งกระทรวงพลังงาน ได้ศึกษาและจัดทำแผนงานบูรณาการหน่วยงานทั้งภาครัฐและเอกชนด้านการผลิตและการใช้ SAF ซึ่งการขับเคลื่อน SAF เซ่งนโยบายจำเป็นต้องอาศัยความร่วมมือในการดำเนินงานจากทุกภาคส่วนที่เกี่ยวข้อง ตลอดห่วงโซ่อุปทาน อาทิ กระทรวงคมนาคม กระทรวงอุตสาหกรรม กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงการคลัง สำนักงานพัฒนาวิทยาศาสตร์และเทคโนโลยีแห่งชาติ (สวทช.)
สำนักงานคณะกรรมการส่งเสริมการลงทุน (BOI) เป็นต้น